

ϋίςΐυΐίΓίίςηθϋ 6γ 
νΑΚνΑΡΑ ΖΑΟΗ/' 
ϋβΐθ: 2018.06.^ 

ΕΕ5Τ 
Ρθ35θπ: δίβΠΒο ΡϋΡ 
(θΓη&θϋΰθύ) | 

ΙοοΒϋοη: Αϋτβ|5, ΕΙΙίπϊΚο 
Τγρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


23959 


14 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2230 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κηδεία του Νικολάου Αλεξόπουλου του Κωνστα¬ 
ντίνου με δημόσια δαπάνη. 

2 Εφαρμογή του Προπαρασκευαστικού Προγράμ¬ 
ματος Πιστοποίησης Αποφοίτων του Μεταλυκει- 
ακού έτους-τάξης μαθητείας των ΕΠΑ.Λ. 


ΑΠΟΦΑΣΕΙΣ 

Αριθμ. 27454 _ (1) 

Κηδεία του Νικολάου Αλεξόπουλου του Κωνστα¬ 
ντίνου με δημόσια δαπάνη. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1 .Τιςδιατάξειςτου ν. 409/1976 «Περί καθορισμού κα¬ 
τηγοριών προσώπων δυναμένων να κηδευθώσι δημοσία 
δαπάνη» (ΦΕΚ 209 Α/11.8.1976) όπως εκάστοτε ισχύει 
και ιδίως της παραγράφου Γ'του άρθρου 1. 

2. Τις πολύτιμες υπηρεσίες που προσέφερε στο 
Υπουργείο και τη Χώρα ο Νικόλαος Αλεξόπουλος του 
Κωνσταντίνου, υπάλληλος του Υπουργείου Εσωτερικών, 
ως επικεφαλής και μέλος κορυφαίων συνδικαλιστικών 
οργανώσεων επί πολλά έτη και προϊστάμενος οργανικών 
μονάδων του Υπουργείου, αποφασίζουμε: 

Να τελεσθεί η κηδεία του με δημόσια δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2018 

Οι Υπουργοί 

Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΕΥΚΛΕΙΔΗΣ ΤΣΑΚΑΛΩΤΟΣ 


Αριθμ. Φ11/97153/Δ4 (2) 

Εφαρμογή του Προπαρασκευαστικού Προγράμ¬ 
ματος Πιστοποίησης Αποφοίτων του Μεταλυκει- 
ακού έτους-τάξης μαθητείας των ΕΠΑ.Λ. 

Ο ΥΦΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές 
διατάξεις», και ιδίως των άρθρων 7, 9,10,46 όπως τρο¬ 
ποποιήθηκαν και ισχύουν. 

2. Τις διατάξεις της υποπερ. 4.1, περ. 4, παρ. Γ, άρθρο 
3 του ν. 4336/2015 «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης» (Α' 94). 

3. Τις διατάξεις της παρ. 4 του άρθρου 28 του ν. 4314/ 
2014 «Α) Για τη διαχείριση, τον έλεγχο και την εφαρμογή 
αναπτυξιακών παρεμβάσεων για την προγραμματική πε¬ 
ρίοδο 2014-2020, Β) Ενσωμάτωση της Οδηγίας 2012/17 
του Ευρωπαϊκού Κοινοβουλίου και του Συμβουλίου της 
13ης Ιουνίου 2012 (ΕΕ Ε 156/16.6.2012) στο ελληνικό 
δίκαιο, τροποποίηση του ν. 3419/2005 (Α' 297) και άλλες 
διατάξεις» (Α’ 265). 

4. Το π.δ. 18/2018 (Α' 31) «Οργανισμός Υπουργείου 
Παιδείας και θρησκευμάτων» (άρθρο 34). 

5. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

6. Το π.δ. 70/2015 (Α' 114) «Ανασύσταση των Υπουργεί¬ 
ων Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. Ανα¬ 
σύσταση του Υπουργείου Ναυτιλίας και Αιγαίου και με- 
τονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2230/14.06.2018 


Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού». 

7. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α’ 98). 

8. Την 26385/16-02-2017 (Β’ 491) κοινή απόφαση των 
Υπουργών Οικονομίας και Ανάπτυξης, Παιδείας, Έρευνας 
και Θρησκευμάτων, Εργασίας, Κοινωνικής Ασφάλισης 
και Κοινωνικής Αλληλεγγύης και Οικονομικών «Πλαίσιο 
Ποιότητας Μαθητείας» όπως ισχύει. 

9. Την 26412/16-2-2017 (Β' 490) απόφαση του Υφυ¬ 
πουργού Παιδείας, Έρευνας και Θρησκευμάτων «Πλαίσιο 
Ποιότητας Προγραμμάτων Σπουδών της ΕΕΚ». 

10. Την 201408/Υ1 /28-11-2016 (Β' 3818) απόφαση του 
Πρωθυπουργού και του Υπουργού Παιδείας, Έρευνας 
και Θρησκευμάτων περί ανάθεσης αρμοδιοτήτων στον 
Υφυπουργό Παιδείας, Έρευνας και Θρησκευμάτων Δη- 
μήτριο Μπαξεβανάκη. 

11. Την Φ7/179513/Δ4/26-10-2016 (Β' 3529) απόφαση 
του Υπουργού Παιδείας, Έρευνας και Θρησκευμάτων 
περί «Οργάνωσης και λειτουργίας τμημάτων"Μεταλυκει- 
ακού έτους - τάξης μαθητείας" των αποφοίτων ΕΠΑ.Λ.», 
όπως ισχύει. 

12. Την αριθμ. 95807/Β9/Φ.7/625/11 -6-2018 εισήγηση 
του Προϊσταμένου της Γενικής Διεύθυνσης Οικονομι¬ 
κών Υπηρεσιών του Υπουργείου Παιδείας, Έρευνας και 
Θρησκευμάτων. 

13. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη, αποφασίζουμε: 

Άρθρο 1 

Σκοπός και χώρος υλοποίησης 

Το Προπαρασκευαστικό Πρόγραμμα Πιστοποίησης 
έχει σκοπό την αρτιότερη προετοιμασία των αποφοί¬ 
των του Μεταλυκειακού έτους ΕΠΑ.Λ. - Τάξης Μαθητείας 
για τη συμμετοχή τους στις διαδικασίες πιστοποίησης 
προσόντων και απόκτησης πτυχίου Επαγγελματικής Ει¬ 
δικότητας, Εκπαίδευσης και Κατάρτισης επιπέδου 5 που 
διεξάγονται ετησίως από τον Ε.Ο.Π.Π.Ε.Π. 

Η υλοποίηση του Προπαρασκευαστικού Προγράμ¬ 
ματος πραγματοποιείται στα Εργαστηριακά Κέντρα ή 
στα Σχολικά Εργαστήρια των ΕΠΑ.Λ. σε απογευματινό 
ωράριο.Την ευθύνη της υλοποίησηςτου προγράμματος 
έχει το εκάστοτε Σχολικό Εργαστήριο του ΕΠΑ.Λ. ή το 
Εργαστηριακό Κέντρο σε συνεργασία με την Περιφε¬ 
ρειακή Διεύθυνση Πρωτοβάθμιας και Δευτεροβάθμιας 
Εκπαίδευσης. 

Άρθρο 2 

Δικαίωμα συμμετοχής 

Η συμμετοχή στο Προπαρασκευαστικό Πρόγραμμα 
Πιστοποίησης είναι προαιρετική και δεν αποτελεί προϋ¬ 
πόθεση για τη συμμετοχή στις διαδικασίες πιστοποίησης 
προσόντων και απόκτησης πτυχίου Επαγγελματικής Ει¬ 
δικότητας, Εκπαίδευσης και Κατάρτισης επιπέδου 5 που 
διεξάγονται ετησίως από τον Ε.Ο.Π.Π.Ε.Π. 


Δικαίωμα συμμετοχής έχουν όλοι οι απόφοιτοι του 
Μεταλυκειακού έτους -τάξη Μαθητείας, οι οποίοι έχουν 
λάβει βεβαίωση παρακολούθησης. 

Οι απόφοιτοι του Μεταλυκειακού έτους - τάξη Μαθη¬ 
τείας μπορούν να εγγραφούν και παρακολουθήσουν 
μόνο μία φορά το Προπαρασκευαστικό Πρόγραμμα 
Πιστοποίησης. Κατά τη διάρκεια του προγράμματος η 
παρακολούθηση είναι υποχρεωτική και με την ολοκλή¬ 
ρωσή του δεν εκδίδεται βεβαίωση συμμετοχής. 

Όσοι αποκτήσουν πτυχίο Επαγγελματικής Ειδικότητας, 
Εκπαίδευσης και Κατάρτισης επιπέδου 5 δεν δικαιού¬ 
νται συμμετοχής στο Προπαρασκευαστικό Πρόγραμμα 
Πιστοποίησης. 

Άρθρο 3 

Επιμορφωτές και επόπτες 

1. Στο Προπαρασκευαστικό Πρόγραμμα Πιστοποίησης 
μπορούν να απασχολούνται εκπαιδευτικοί ως επιμορφω- 
τές. Οι εκπαιδευτικοί που διαθέτουν προϋπηρεσία στο 
«Μεταλυκειακό Έτος-Τάξη Μαθητείας» απασχολούνται 
κατά προτεραιότητα. 

Με την ολοκλήρωση του Προπαρασκευαστικού Προ¬ 
γράμματος Πιστοποίησης οι επιμορφωτές λαμβάνουν 
βεβαίωση συμμετοχής από τον Περιφερειακό Διευθυ¬ 
ντή Πρωτοβάθμιας και Δευτεροβάθμιας Εκπαίδευσης 
με βάση τις πραγματοποιηθείσες ώρες επιμόρφωσης, 
όπως προκύπτουν από τα παρουσιολόγια στα οποία 
υπογράφει καθημερινά ο επιμορφωτής. 

Ειδικά στο Προπαρασκευαστικό Πρόγραμμα Πιστοποί¬ 
ησης για τους αποφοίτους του «Μεταλυκειακού Έτους- 
Τάξης Μαθητείας» των σχολικών ετών 2016-2017 και 
2017-2018 οι εκπαιδευτικοί που διδάσκουν στο «Μεταλυ- 
κειακόΈτος-Τάξη Μαθητείας» είναι οιεπιμορφωτέςτου 
Προπαρασκευαστικού Προγράμματος Πιστοποίησης. 

2. Για την υλοποίηση του Προπαρασκευαστικού Προ¬ 
γράμματος Πιστοποίησης με απόφαση του Περιφερειακού 
Διευθυντή Πρωτοβάθμιας και Δευτεροβάθμιας Εκπαίδευ¬ 
σης ορίζεται ένας επόπτης ανά σχολική μονάδα, ο οποίος 
είναι κατά σειρά προτεραιότητας ο διευθυντής ή ένας εκ 
των υποδιευθυντών ή των υπευθύνων τομέων του ΕΠΑ.Λ. 
όταν το πρόγραμμα υλοποιείται στο Σχολικό Εργαστήριο, 
ή αντίστοιχα του Εργαστηριακού Κέντρου στο οποίο πραγ¬ 
ματοποιείται το πρόγραμμα. Μεταξύ των στελεχών της 
ίδιας θέσης προηγείται ο αρχαιότερος στη σχολική μονάδα. 

Στις αρμοδιότητες του επόπτη του Προπαρασκευαστι¬ 
κού Προγράμματος Πιστοποίησης εντάσσονται: 

α) η υλοποίηση του προγράμματος στο χρόνο και στο 
χώρο που έχει αποφασιστεί από τον Περιφερειακό Διευ¬ 
θυντή Πρωτοβάθμιας και Δευτεροβάθμιας Εκπαίδευσης, 

β) η προετοιμασία του Εργαστηρίου για την υλοποίηση 
του προγράμματος, 

γ) η τήρηση και συλλογή των απαραίτητων δικαιο- 
λογητικών κάθε τμήματος: η Απόφαση ΠΔΕ για τη λει¬ 
τουργία του τμήματος, το πρόγραμμα κάθε τμήματος 
και παρουσιολόγια των επιμορφωτών και των συμμε- 
τεχόντων αποφοίτων, 

δ) η συνεργασία με τις αρμόδιες Υπηρεσίες του 
ΥΠ.Π.Ε.Θ. μέσω της Π.Δ.Ε. και την Π.Δ.Ε. και 

ε) γενικά η εύρυθμη υλοποίηση του προγράμματος. 




Τεύχος Β' 2230/14.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Οι επόπτες δεν μπορούν να έχουν και την ιδιότητα 
του επιμορφωτή. 

Άρθρο 4 

Πρόγραμμα Σπουδών 

Η εφαρμογή του Προπαρασκευαστικού Προγράμ¬ 
ματος Πιστοποίησης από τους επιμορφωτές βασίζεται 
σε Πρόγραμμα Σπουδών για το οποίο γνωμοδοτεί το 
Ινστιτούτο Εκπαιδευτικής Πολιτικής (ΙΕΠ).Το Προπαρα¬ 
σκευαστικό Πρόγραμμα Πιστοποίησης έχει συνολική 
διάρκεια τριάντα πέντε (35) ωρών και διδάσκεται επτά 
(7) μέρες για πέντε (5) διδακτικές ώρες την ημέρα. Σε 
περίπτωση που δεν πραγματοποιείται η διδασκαλία κά¬ 
ποιων ωρών με ευθύνη του επιμορφωτή ή της σχολικής 
μονάδας ή λόγω επίσημων αργιών, οι διδακτικές ώρες 
αναπληρώνονται μέχρι την ολοκλήρωση της συνολικής 
διάρκειας του προγράμματος. Ο τρόπος αναπλήρωσης 
των διδακτικών ωρών αποφασίζεται από τον επόπτη 
του προγράμματος μετά από εισήγηση του επιμορφωτή 
εκπαιδευτικού. 

Άρθρο 5 

Άειτουργία Τ μήματος 

1. Απαραίτητες προϋποθέσεις για την εφαρμογή του 
Προπαρασκευαστικού Προγράμματος Πιστοποίησης 
είναι: α) οι ερωτήσεις του Καταλόγου θεμάτων των εξε¬ 
τάσεων πιστοποίησης προσόντων για κάθε ειδικότητα 
του «Μεταλυκειακού Έτους-Τάξης Μαθητείας» να έχουν 
αναρτηθεί στην ιστοσελίδα του Ε.Ο.Π.Π.Ε.Π. τουλάχιστον 
επτά (7) ημέρες πριν την έναρξη του Προπαρασκευα¬ 
στικού Προγράμματος Πιστοποίησης και β) το Προπα¬ 
ρασκευαστικό Πρόγραμμα Πιστοποίησης να έχει ολο¬ 
κληρωθεί πριν τις εξετάσεις πιστοποίησης προσόντων. 

2. Για τη λειτουργία του Προπαρασκευαστικού Προ¬ 
γράμματος Πιστοποίησης ακολουθείται η ακόλουθη 
διαδικασία: 

α) Οι απόφοιτοι που επιθυμούν να παρακολουθήσουν 
το πρόγραμμα υποβάλλουν αίτηση στις κατά τόπους 
Περιφερειακές Διευθύνσεις Πρωτοβάθμιας και Δευτερο¬ 
βάθμιας Εκπαίδευσης, κατόπιν σχετικής δημόσιας πρό¬ 
σκλησης των Περιφερειακών Διευθυντών Πρωτοβάθ¬ 
μιας και Δευτεροβάθμιας Εκπαίδευσης του Υπουργείου 
Παιδείας, Έρευνας και Θρησκευμάτων. Στη δημόσια 
πρόσκληση, η οποία ανακοινώνεται τουλάχιστον δέκα 
(10) ημέρες πριν την έναρξη του προγράμματος, περι- 
γράφονται αναλυτικά: τα έντυπα υποβολής αιτήσεων, 
τα δικαιολογητικά, οι αντίστοιχες προθεσμίες, ο χρόνος 
υλοποίησηςτου προγράμματος και οι ενδεικτικοί χώροι 
διεξαγωγής. 


β) Οι εκπαιδευτικοί που επιθυμούν να διδάξουν στο 
Προπαρασκευαστικό Πρόγραμμα Πιστοποίησης, υπο¬ 
βάλλουν αίτηση συμμετοχής στην οικεία περιφερειακή 
διεύθυνση κατόπιν σχετικής δημόσιας πρόσκλησης των 
Περιφερειακών Διευθυντών Πρωτοβάθμιας και Δευ¬ 
τεροβάθμιας Εκπαίδευσης του Υπουργείου Παιδείας, 
Έρευνας και Θρησκευμάτων. Στη δημόσια πρόσκληση, 
η οποία ανακοινώνεται τουλάχιστον δέκα (10) ημέρες 
πριν την έναρξη του προγράμματος περιγράφονται ανα¬ 
λυτικά: τα έντυπα υποβολής αιτήσεων, οι αντίστοιχες 
προθεσμίες, ο χρόνος υλοποίησης του προγράμματος 
και οι ενδεικτικοί χώροι διεξαγωγής. Σημειώνεται ότι 
στην επιλογή των επιμορφωτών προηγούνται όσοι δι¬ 
αθέτουν προϋπηρεσία στο «Μεταλυκειακό Έτος - Τάξη 
Μαθητείας» και σε περίπτωση πολλών αιτήσεων για το 
ίδιο τμήμα του Προπαρασκευαστικού Προγράμματος 
Πιστοποίησης προηγούνται μεταξύ αυτών οι αρχαιότε¬ 
ροι στην ειδικότητα εκπαιδευτικοί. 

Ειδικά στο Προπαρασκευαστικό Πρόγραμμα Πιστο¬ 
ποίησης για τους αποφοίτους του «Μεταλυκειακού 
Έτους-Τάξης Μαθητείας» των σχολικών ετών 2016-2017 
και 2017-2018 υποβάλλουν αίτηση για την επιλογή τους 
ως επιμορφωτές μόνο οι εκπαιδευτικοί που δίδαξαν στα 
σχολικά έτη 2016-2017 και 2017-2018 στο «Μεταλυκει- 
ακό Έτος -Τάξη Μαθητείας». 

γ) Με βάση τις αιτήσεις των αποφοίτων και των εκπαι- 
δευτικών-επιμορφωτών, ο κάθε Περιφερειακός Διευθυ¬ 
ντής εγκρίνει τη λειτουργία των τμημάτων και καθορίζει 
τον επιμορφωτή, τον επόπτη, το χώρο διεξαγωγής και 
την ημερομηνία έναρξης. Η σχετική απόφαση αναρτάται 
στην ιστοσελίδα της Π.Δ.Ε. τουλάχιστον πέντε (5) ημέρες 
πριν την έναρξη λειτουργίας του κάθε τμήματος. 

δ) Ανώτατος αριθμός στα τμήματα του Προπαρα¬ 
σκευαστικού Προγράμματος Πιστοποίησης είναι οι 12 
μαθητές. 

ε) Σε περίπτωση που σε ένα τμήμα διακόψουν όλοι 
οι συμμετέχοντες απόφοιτοι πριν την ολοκλήρωση του 
προγράμματος εγγράφως ή μία ημέρα δεν συμμετέχει 
κανείς, το τμήμα διακόπτει τη λειτουργία του. 

στ) Κατά την πρώτη εφαρμογή της υπουργικής από¬ 
φασης οι αναφερόμενες στο άρθρο 5 προθεσμίες είναι 
δυνατόν να συντμηθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Ιουνίου 2018 

Ο Υφυπουργός 

ΔΗΜΗΤΡΙΟΣ ΜΠΑΞΕΒΑΝΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2230/14.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























